title: "Filosofii"
text: "A Filosofii as en gr\u00fcnjwedenskap an fersj\u00fckt, det leewent faan a minsk uun a welt tu ferstunen. Det wurd komt faan ualgreks \u03c6\u03b9\u03bb\u03bf\u03c3\u03bf\u03c6\u03af\u03b1 philosoph\u00eda, diarbi ment 'philo' at leefde an 'sophia' at weden of wisdoom. Filosoofen san uun leefde m\u00e4't weden. \u00d6\u00f6der wedenskapen beskriiw, huar's jo m\u00e4 befaade an huarm\u00e4 ei. A filosofii h\u00e4\u00e4 nian aanj, h\u00f6r k\u00e4\u00e4ntiaken as det oort an wiis, h\u00fc m\u00e4 en fraag amgingen woort.\n\nBegan \nA iarst filosoofen, diar jo uk salew so betiakent haa, wiar uun't ual Griichenlun so am't juar 600 f.Kr.. Jo begand diarm\u00e4, at weden faan a minsken aptudialen uun enkelt wedenskapen.\n\nGr\u00fcnjlaagen \nFilosofii woort br\u00fckt f\u00f6r fraagen, huar't nian wedenskap f\u00f6r jaft. Nian wedenskap koon sai, wat 'gud' of 'f\u00fclk' as. Wat as rocht of gerocht? Jaft at en God? H\u00e4\u00e4 di minsk en sial? Huaram lewet di minsk?\n A biologii onersj\u00fckt at labenen. Hat sait oober ei, h\u00fc wi m\u00e4't leewent amgung skel.\n A f\u00fcsiik sait \u00fcs, h\u00fc't tugongt uun a nat\u00fc\u00fcr an efter h\u00fck reegeln. Man k\u00f6n wi minsken aal a reegeln k\u00e4\u00e4n?\n A rochtswedenskapen lei reegeln f\u00f6r a minsken f\u00e4\u00e4st, amdat jo uun frees m\u00e4en\u00f6\u00f6der lewe k\u00f6n. Jo sai, wat wi ei du mut; oober jo sai ei, wat wi du skul.\n A religion wal \u00fcs reegeln bi a hun du, huar a wedenskap \u00fcs ei halep koon: D\u00fc skel n\u00e4\u00e4men duadslau. A filosofii wal ferklaare, huaram wi n\u00e4\u00e4men duadslau skel.\n\nTwiigen\n Epistemologii: at filosofii faan't k\u00e4\u00e4nen.\n Esteetik: at filosofii faan't smokhaid.\n Eetik: at filosofii faan't moraal.\n Filosofii faan a Geist: at filosofii faan't nat\u00fc\u00fcr faan geistig of mentaal tustant, sin wirkin an uursaagen.\n Loogik: at filosofii faan't strukt\u00fc\u00fcr, formen an a gesetsen faan't seenken.\n Metaf\u00fcsiik: at filosofii, wat fersj\u00fckt, at nat\u00fc\u00fcr faan't wiard, at leewent an realit\u00e4\u00e4t tu ferstunen an beskriiwen.\n Poliitisk Filosofii: at filosofii faan't apbagen, funktjuun an't san faan a stoot.\n Rochtsfilosofii: at filosofii auer fraagen faan't rocht.\n Sosiaalfilosofii: at filosofii faan't apbagen, funktjuun an't san faan't selskap.\n Spriakfilosofii: at filosofii, wat at diarfaankemen, bed\u00fc\u00fcdang an funktjuun faan spriak beluket.\n Wedenskapsfilosofii: at filosofii auer a f\u00f6\u00f6r\u00fctjsaatingen an gr\u00fcnjlaagen faan't k\u00e4\u00e4nen uun a wedenskapen.\n\nNuurdfresk filosoofen \n Friedrich Paulsen (1846-1908)\n Ferdinand T\u00f6nnies (1855-1906)\n\nLuke uk diar"